b'\n_START_ARTICLE_\nArchontas\n_START_SECTION_\nArchontai gnosticizme\n_START_PARAGRAPH_\nGnostik\xc5\xb3 kosmologijoje archontai yra neorganin\xc4\x97s b\xc5\xabtyb\xc4\x97s, kurias Saul\xc4\x97s sistemoje prie\xc5\xa1 \xc5\xbdem\xc4\x97s susiformavim\xc4\x85 atsitiktinai suk\xc5\xabr\xc4\x97 Sofija/Gaja. Archontai gyvena u\xc5\xbe \xc5\xbdem\xc4\x97s atmosferos, vietov\xc4\x97je, kuri apib\xc5\xabdinama kaip virtualus pasaulis (stereoma), ir kuri\xc4\x85 jie konstruoja imituodami geometrines formas, sklindan\xc4\x8dias i\xc5\xa1 Pleromos. Sakoma, kad jie labai pavydi \xc5\xbemonijai, kadangi ji pasi\xc5\xbeymi intencionalumu, kurio patys archontai neturi._NEWLINE_Archontai pas\xc4\x85moningai ki\xc5\xa1asi \xc4\xaf \xc5\xbemoni\xc5\xb3 mintis ir bando atitraukti prot\xc4\x85 nuo teisingo bei normalaus jo pritaikymo. Jie ver\xc4\x8dia \xc5\xbemon\xc4\x97s elgtis nehumani\xc5\xa1kai, neretai iki smurto lygio. Gnostikai tik\xc4\x97jo, kad archontai prisideda prie did\xc5\xbeiausios \xc5\xbemoni\xc5\xb3 silpnyb\xc4\x97s. Yra dviej\xc5\xb3 tip\xc5\xb3 archontai: reptiliniai ir embrioniniai. Archontai kartais gali prasiskverbti \xc4\xaf \xc5\xbdem\xc4\x97s atmosfer\xc4\x85, ta\xc4\x8diau negali ilgai i\xc5\xa1b\xc5\xabti biosferoje. J\xc5\xb3 ontologin\xc4\x97 pad\xc4\x97tis yra dvejopa: jie egzistuoja ir kaip ateivi\xc5\xb3 r\xc5\xab\xc5\xa1is, ir kaip antgamtin\xc4\x97s b\xc5\xabtyb\xc4\x97s \xc5\xbemoni\xc5\xb3 mintyse, programos proto terp\xc4\x97je. Naudodami telepatij\xc4\x85 ir sugestij\xc4\x85, jie bando atitraukti \xc5\xbemones nuo tinkamos evoliucijos krypties. J\xc5\xb3 s\xc4\x97kmingiausias metodas yra naudoti religin\xc4\x99 ideologij\xc4\x85 tam, kad nepastebimai \xc4\xafskiepyt\xc5\xb3 savo pa\xc4\x8di\xc5\xb3 m\xc4\x85stym\xc4\x85 \xc5\xbemon\xc4\x97ms. Pasak gnostik\xc5\xb3, judeo\xc2\xa0\xe2\x80\x93 krik\xc5\xa1\xc4\x8dioni\xc5\xb3 i\xc5\xa1ganymas yra pagrindin\xc4\x97 archont\xc5\xb3 gudryb\xc4\x97, implantas.'